Útbúgvingarskipanin er evropeisk og í samsvar við ENSSEE, The European Network of Sports Science, Education and Employment. Hetta merkir, at úbúgvingin kann nýtast í øllum ES-londum, og at útbúgvingarstigini kunnu flytast til aðrar útbúgvingar innan ES-lond. Málbólkur Venjaraútbúgvingin er ætlað teimum, sum ynskja at førleikamenna seg í at vera venjari. Hetta kunnu vera íðkandi, virkandi venjarar, hjálparfólk ella foreldur, sum ynskja at gerast betri venjarar. Málsetningur Málið við, at ÍSF bjóðar felags ítróttatástøðiliga útbúgving, er, at sersambondini við hesum hava møguleika at bjóða limunum á skeið. Hetta gevur eisini møguleika fyri at hava skeið, hóast luttøkan úr hvørjum einstøkum sersambandi ikki er so stór. Sostatt kunnu skeiðini vera reglulig. Málið er somuleiðis at lætta um hjá sersambondunum, soleiðis at tey kunnu nýta sína orku til at skipa fyri skeiðum um teknik o. a., sum er serligt fyri teirra ítróttargrein. Í størri høpi er málsetningurin at útbúgva venjarar og harvið tryggja góðskuna á tilboðunum, sum sersambondini bjóða teirra íðkarum. Í framtíðini er ynskiligt við fleiri góðum og hugkveikjandi venjarum.